วันที่ 9 มิถุนายน 2561 เวลา 07.00 น. ณ ลานเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เทศบาลเมืองหนองคาย นายละมุณ กั้งจำปา ผู้อำนวยการสำนักงานวิทยาเขตหนองคาย พร้อมทั้งบุคลากรและนักศึกษา มหาวิทยาลัยขอนแก่น วิทยาเขตหนองคาย ร่วมกิจกรรมเดิน – วิ่งเพื่อสุขภาพและการกุศล เพื่อระดมทุนสร้างอาคารผู้ป่วยใน โรงพยาบาลสังคม จังหวัดหนองคาย โดยมีนายรณชัย จิตรวิเศษ ผู้ว่าราชการจังหวัดหนองคาย เป็นประธานพิธีเปิดกิจกรรม เส้นทางเริ่มต้นจากลานเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เลี้ยวขวาสู่ถนนประจักษ์ ตรงเข้าถนนมีชัย ผ่านตลาดท่าเสด็จ และวัดศรีคุณเมือง ไปจนถึงกองกำกับการ 11 กองบังคับการตำรวจน้ำ แล้วเลี้ยวขวาเข้าสู่ถนนประจักษ์ เรื่อยมาจนมาถึงสิ้นสุดที่ลานเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี